
Μουσική!!!!

«Και τι μουσική να βάζω στο μωρό μου, γιατρέ?» Με ρώτησε με το γλυκό χαμόγελό της η μαμά –Χαρά… από αυτή την κατηγορία των αγαπημένων μου μωρο-μαμάδων που έχουν μια ερώτηση για όλα και διάθεση να ακούσουν… να μάθουν… να ενημερωθούν..

Μόνο που στο θέμα της μουσικής, όπως και σε πολλά άλλα, δεν υπάρχει απόλυτα σωστό και απόλυτα λάθος…

Το σίγουρο είναι ότι η μουσική εξημερώνει το πνεύμα, καλλιεργεί συναισθήματα, ολοκληρώνει ψυχικά και συντροφεύει. Υπ’ αυτή την έννοια δεν υπάρχει σωστή ή λάθος μουσική και γι’ αυτό και η πρώτη μου απάντηση ήταν ότι είναι ωραίο να ακούτε έτσι και αλλιώς μουσική στο σπίτι- για όλους όσους διαμένουν σε αυτό. Αυτό είναι το γενικό πλάνο και καλό είναι να το έχουμε στο μυαλό μας.

Πιο συγκεκριμένα, όμως, για τα μωράκια, για τα μικρά αλλά και μεγαλύτερα παιδάκια σας δίνω τη δική μου playlist με τραγούδια και συλλογές που έχω αγαπήσει και έχω τραγουδήσει ως Παιδίατρος μα πάνω απ’ όλα ως Μαμά!

Θέσεις! Έτοιμοι? Φύγαμε!!!

Με 3 συλλογές ο Τεμπέλης Δράκος, η Επιστροφή και Τα ταξίδια του Τεμπέλη Δράκου θα τραγουδήσουν στα παιδιά – και στους γονείς- για δράκους, ελεφαντάκι, καβουράκια, αχινό, κόκορα, ασπροδόντη καρχαρία αλλά και θα μας πουν για πού τραβά η αλεπού, τι γίνεται με την ντομάτα καμικάζι, και γιατί ο ποντικός στου Ψυρρή έτρωγε όλο το τυρί? Πώς η μελισσούλα τραυμάτισε το φτερό της και τι έκανε το βουνό όταν πήγε για μπάνιο γιατί ζεσταινόταν? Αυτά και πολλά πολλά άλλα θα ακούσετε στις υπέροχες αυτές συλλογές που σίγουρα θα αγαπήσετε!

<https://www.youtube.com/watch?v=63doQSTXQ_E&list=PL2964D5662356EFF1>

<https://www.youtube.com/watch?v=e4c32XJiq8I&list=PLnF13DISKwtkJkNVT58xqMVBqih8hPU4U>

<https://www.youtube.com/watch?v=gjbRjcC-XGI&list=PLMeAno57XnPmd9vQFDSYmv4QPJctgpZma>

Τα τραγουδάκια γάλακτος και τα παραμυθοτράγουδα έχουν σειρά για να ακούσετε δρακοζωολογία, να μάθουμε γιατί ο καναπές βογγάει? Τι φοβερό συνέβη στο γνωστό coq ge paris? Και, αλήθεια, πως φτιάχνεται ένα τραγουδάκι γάλακτος? Αλλά και για τη βόλτα του ποντικού και της γατούλας και άλλα μελοποιημένα ποιήματα μεγάλων- τεράστιων- Ελλήνων ποιητών που έγραψαν για παιδιά.

<https://www.youtube.com/watch?v=-JN7qGXPk_0&list=PLEF5567C88D7CFCA9>

<https://www.youtube.com/watch?v=H2UTH75FbWo&index=1&list=PLkH-CtOC0D_koV20qWFWGJ_dWWMKwbGa->

Μια λίστα και για τους πιο παραδοσιακούς- γιατί είναι ωραίο να τραγουδάς στο παιδί σου τραγούδια που αγάπησες όταν ήσουν μικρός και γιατί είναι επίσης συγκινητικό να ακούς εγγόνια να τα τραγουδούν με τον παππού και τη γιαγιά.

<https://www.youtube.com/watch?v=ZnjUTZPpyTA&list=PLCAEE43DD1956C11C>

Ακούστε και αυτό που εγώ αγαπώ πάρα πολύ.

Μου το σύστησε μια φίλη και με κάνει και δακρύζω κάθε φορά που το ακούω. Παιδικό μπορεί να μην είναι αλλά για μαμάδες και παιδιά σίγουρα…

<https://www.youtube.com/watch?v=xm-95oHFPBU>

Κάπου εδώ θα σας αφήσω για τώρα.

Αυτή είναι η λίστα μου.

Με αφορμή τη μαμά Χαρά και τον μπεμπάκο της… και για όλα τα γλυκά μου μωράκια και παιδάκια.. Ακούστε τα … Απολαύστε τα!

Με την αγάπη μου

Ε.Κ